wannaphong/clean_thaiwikipedia huggingface dataset:
# ไมซ์
ไมซ์  หมายถึงธุรกิจที่เกี่ยวข้องกับ 4 คำที่ย่อมาจากภาษาอังกฤษ คือ การประชุมขององค์กร (M = Meetings), การท่องเที่ยวเพื่อเป็นรางวัล (I = Incentive Travel), การประชุมวิชาชีพ (C = Conventions หรือ Conference) และนิทรรศการหรือเหตุการณ์ต่าง ๆ (E = Exhibitions หรือ Events) 
ไมซ์เป็นส่วนหนึ่งของอุตสาหกรรมการท่องเที่ยว แต่มีความแตกต่างจากนักท่องเที่ยวหรืออุตสาหกรรมท่องเที่ยวทั่วไปคือ
 วัตถุประสงค์ของการเดินทาง โดยนักท่องเที่ยวกลุ่มไมซ์จะมีวัตถุประสงค์หลักในการเดินทางที่เฉพาะเจาะจง ที่เกี่ยวเนื่องกับการเดินทางเพื่อร่วมประชุมบริษัท การท่องเที่ยวจากรางวัลที่ได้รับ การเข้าร่วมงานประชุมนานาชาติ หรือการเข้าร่วมงานแสดงสินค้าหรือนิทรรศการนานาชาติ

 คุณภาพของนักท่องเที่ยว ซึ่งอุตสาหกรรมไมซ์สามารถนำนักท่องเที่ยวชาวต่างประเทศที่มีคุณภาพ (Quality Visitors)  นักท่องเที่ยวชาวต่างประเทศกลุ่มนี้ มีระดับการใช้จ่ายสูงกว่านักท่องเที่ยวทั่วไป 3-4 เท่า

 ภาคธุรกิจ / อุตสาหกรรมที่เกี่ยวข้อง ที่อุตสาหกรรมไมซ์มีภาคธุรกิจ / อุตสาหกรรมที่เกี่ยวข้องแตกต่างกับอุตสาหกรรมท่องเที่ยว เช่น ผู้จัดงานประชุม ผู้จัดงานนิทรรศการ สถานที่จัดประชุม ศูนย์แสดงสินค้าและนิทรรศการ เป็นต้น อ้างอิงจากเว็บไซต์ 
 อุตสาหกรรมไมซ์ของโลก 
เฉพาะอุตสาหกรรมการจัดนิทรรศการ มีมูลค่ารวมทั้งโลกประมาณ 29 พันล้านดอลลาร์สหรัฐ Opportunities and Threats in ASEAN exhibition market Jimé Essink, President & CEO of UBM Asia, TCEB Exhibition Forum 2011  แบ่งเป็น 
 สหรัฐอเมริกา 13 พันล้านดอลลาร์สหรัฐ
 เยอรมัน 2.2 พันล้านดอลลาร์สหรัฐ
 ฝรั่งเศส 1.8 พันล้านดอลลาร์สหรัฐ
 สหราชอาณาจักร 1.7 พันล้านดอลลาร์สหรัฐ
 อิตาลี 1.3 พันล้านดอลลาร์สหรัฐ
 จีน 1.3 พันล้านดอลลาร์สหรัฐ
 รัสเซีย 0.8 พันล้านดอลลาร์สหรัฐ
 สเปน 0.7 พันล้านดอลลาร์สหรัฐ
 บราซิล 0.4 พันล้านดอลลาร์สหรัฐ
 อินเดีย 0.2 พันล้านดอลลาร์สหรัฐ

 อุตสาหกรรมไมซ์ของไทย 
ความหมาย
หากใช้คำว่าไมซ์ จะหมายถึงงานระดับนานาชาติ แต่หากพูดถึงโดเมสติกไมซ์ หรือ ไมซ์ภายในประเทศ  จะหมายถึงการจัดงานที่เน้นกลุ่มเป้าหมายผู้เข้าร่วมงานเป็นคนในประเทศ 
 รายได้ของอุตสาหกรรมไมซ์ในประเทศไทย 
โดยในปี พ.ศ. 2554 คาดว่า จะมีจำนวนผู้เดินทางกลุ่มไมซ์เข้ามาประเทศไทย ประมาณ 720,000 คน สร้างรายได้เข้าประเทศกว่า 57,600 ล้านบาท คิดเป็นสัดส่วนร้อยละ 11 จากอุตสาหกรรมท่องเที่ยวทั้งหมด และคิดเป็นร้อยละ 6.5 ของผลิตภัณฑ์มวลรวมภายในประเทศ ยังไม่รวมในส่วนของไมซ์ภายในประเทศ

 จำนวนธุรกิจ / องค์กร ในอุตสาหกรรมไมซ์ในประเทศไทย   
จากการสำรวจข้อมูลพบว่า จำนวนธุรกิจ / องค์กร ในอุตสาหกรรมไมซ์ มีประมาณ 1,156 ราย ในจำนวนนี้เป็นสมาชิกของสมาคมส่งเสริมการจัดประชุมนานาชาติ (ไทย)  302 ราย และ สมาคมการแสดงสินค้า (ไทย) 199 ราย

 ความสำคัญของอุตสาหกรรมไมซ์ต่อเศรษฐกิจของประเทศไทย 
 ความสำคัญด้านรายได้ทางตรงจากรายได้ของนักท่องเที่ยวที่มาใช้จ่ายในประเทศไทย
 ความสำคัญด้านรายได้ทางอ้อมและการส่งเสริมธุรกิจอื่น นอกเหนือจากรายได้จากนักท่องเที่ยวไมซ์ทางตรงแล้ว รายได้ที่เกิดจากการเจรจาการค้า การลงทุน การจัดงานแสดงสินค้า เป็นต้น ล้วนก่อให้เกิดรายได้ต่อประเทศหมุนเวียนจำนวนมหาศาล อุตสาหกรรมไมซ์ยังสามารถส่งเสริมให้เกิดการแลกเปลี่ยนเรียนรู้ หรือถ่ายทอดเทคโนโลยี เพื่อพัฒนาทรัพยากรบุคคลของประเทศได้ด้วย
 ความสำคัญในการยกระดับภาพลักษณ์และสร้างความเชื่อมั่นให้กับประเทศ
# บุญพันธ์ แขวัฒนะ
บุญพันธ์ แขวัฒนะ (เกิด 6 มกราคม พ.ศ. 2473) อดีตรัฐมนตรีว่าการกระทรวงสาธารณสุข ในรัฐบาลสุจินดา คราประยูร และรัฐบาลชวน หลีกภัย อดีตรองนายกรัฐมนตรี และรัฐมนตรีประจำสำนักนายกรัฐมนตรี ในรัฐบาลบรรหาร ศิลปอาชา อดีตสมาชิกสภาผู้แทนราษฎรจังหวัดพระนครศรีอยุธยา 9 สมัย และอดีตหัวหน้าพรรคกิจสังคม

 ประวัติ 
บุญพันธ์ แขวัฒนะ เกิดเมื่อวันที่ 6 มกราคม พ.ศ. 2473 ที่ตำบลบางมูลนาก อำเภอบางมูลนาก จังหวัดพิจิตร เป็นบุตรของนายสิน กับนางแดง แขวัฒนะ สำเร็จการศึกษาชั้นมัธยมต้นจากโรงเรียนสวนกุหลาบวิทยาลัยประวัติสมาชิกสภาผู้แทนราษฎร และเตรียมอุดมศึกษา จากโรงเรียนวชิราวุธวิทยาลัย
ด้านครอบครัวเคยสมรสกับ นางสุดาพร ศิริเบญจพร มีบุตรธิดา 4 คน อาทิ น.ส. เกศสิณี แขวัฒนะ สมาชิกวุฒิสภาจังหวัดพระนครศรีอยุธยา (2551), นายคณิพงษ์ แขวัฒนะ สมาชิกวุฒิสภาจังหวัดพระนครศรีอยุธยา (2557)
ต่อมาสมรสกับนางสำรวย แขวัฒนะ อดีต ส.ว.พระนครศรีอยุธยา

 การทำงาน 
บุญพันธ์ แขวัฒนะ เป็นสมาชิกสภาผู้แทนราษฎร จังหวัดพระนครศรีอยุธยา ตั้งแต่ปี พ.ศ. 2519 เคยดำรงตำแหน่งที่ปรึกษานายกรัฐมนตรี เมื่อปี พ.ศ. 2531 ต่อจากนั้นจึงได้รับตำแหน่งรัฐมนตรีว่าการกระทรวงสาธารณสุข ในรัฐบาลพลเอกสุจินดาพระบรมราชโองการ ประกาศ ตั้งรัฐมนตรี (จำนวน ๕๐ ราย) และรัฐบาลชวน หลีกภัย (1)พระบรมราชโองการ ประกาศ แต่งตั้งรัฐมนตรี (จำนวน ๔๘ ราย) และรองนายกรัฐมนตรี รัฐมนตรีประจำสำนักนายกรัฐมนตรี ในรัฐบาลบรรหาร ศิลปอาชา

หลังจากนั้นก็ได้รับการเลือกตั้งเป็นสมาชิกสภาผู้แทนราษฎรจังหวัดพระนครศรีอยุธยาเรื่อยมา จนกระทั่งต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๑, ๓ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๔, ๔ ธันวาคม ๒๕๓๕
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี, เล่ม ๘๕ ตอนที่ ๖๓ ง ฉบับพิเศษ หน้า ๑๓, ๑๒ กรกฎาคม ๒๕๑๑
# พับเมด
พับเมด  เป็นเครื่องมือค้นหาฐานข้อมูลตัวหนึ่งซึ่งเรียกใช้ข้อมูลจากฐานข้อมูล MEDLINE ซึ่งประกอบด้วยแหล่งอ้างอิง บทคัดย่อ และบทความตัวเต็มทางวิทยาศาสตร์และชีวเวชศาสตร์
นับถึง 27 ตุลาคม 2553 PubMed มีฐานข้อมูลแหล่งอ้างอิงมากกว่า 20 ล้านแหล่งอ้างอิง นับย้อนหลังไปถึง ค.ศ. 1966 PubMed® Celebrates its 10th Anniversary! มีฐานข้อมูลพร้อมบทคัดย่อกว่า 11.5 ล้าน และพร้อมบทความตัวเต็มแบบไม่คิดค่าใช้จ่ายกว่า 3.1 ล้านบทความ

 PubMed Identifier 
PMID ย่อมาจาก PubMed identifier หรือ PubMed unique identifier เป็นตัวเลขประจำเอกสารที่อยู่ในระบบของพับเมด ซึ่งเริ่มนับตั้งแต่ 1 เป็นต้นมา สามารถใช้ตัวเลขดังกล่าวในการค้นหาเอกสารในระบบของพับเมดได้ ตัวเลขดังกล่าวเป็นคนละอย่างกับ PMCID (PubMed Central identifier) ซึ่งเป็นรหัสตัวอักษรและตัวเลขที่ใช้ระบุบทความทางวิชาการฉบับเต็มที่ตีพิมพ์ไว้ใน PubMed Central
# ดาวล้อมเดือน
ดาวล้อมเดือน  เป็นคำที่ใช้ในดาราศาสตร์ทรงกลมและโหราศาสตร์ ซึ่งเป็นปรากฏการณ์ที่เทห์ฟากฟ้าปรากฏขึ้นใกล้กับเทห์ฟากฟ้าอีกดวงหนึ่ง เมื่อมองจากสถานที่บางแห่ง (ซึ่งโดยปกติแล้วจะยึดโลกเป็นหลัก) 

สัญลักษณ์ของดาวล้อมเดือนในทางดาราศาสตร์และโหราศาสตร์ คือ 20px (ในยูนิโค้ด U+260C ☌).
thumb|250px|ปรากฏการณ์ดาวล้อมเดือนของดาวพุธและดาวศุกร์ ซึ่งเรียงเป็นแนวเหนือดวงจันทร์
# เจ้าหญิงอัสตริดแห่งนอร์เวย์
เจ้าหญิงอัสตริดแห่งนอร์เวย์ (ประสูติ 12 กุมภาพันธ์ ค.ศ. 1932 ณ วิลลาซูลบักเคิน กรุงออสโล ประเทศนอร์เวย์) พระราชธิดาองค์รองในสมเด็จพระราชาธิบดีโอลาฟที่ 5 แห่งนอร์เวย์‎ กับเจ้าหญิงมาร์ธาแห่งสวีเดนKongehuset.no - Her Highness Princess Astrid เป็นพระเชษฐภคินีในสมเด็จพระราชาธิบดีฮารัลด์ที่ 5 แห่งนอร์เวย์ และเป็นพระขนิษฐาในเจ้าหญิงรัญฮิลด์แห่งนอร์เวย์

พระองค์ถือเป็นเหลนในพระเจ้าเอ็ดเวิร์ดที่ 7 แห่งสหราชอาณาจักร พระองค์จึงอยู่ในลำดับการสืบราชสันตติวงศ์ของสหราชอาณาจักร นอกจากนี้พระองค์ยังเป็นพระญาติชั้นที่สองของสมเด็จพระราชินีนาถเอลิซาเบธที่ 2 แห่งสหราชอาณาจักร และเป็นพระญาติชั้นที่หนึ่งของสมเด็จพระราชาธิบดีโบดวงแห่งเบลเยียม และสมเด็จพระราชาธิบดีอัลแบร์ที่ 2 แห่งเบลเยียมในสายพระมารดาของพระองค์

เมื่อวันที่ 12 เมษายน - 11 มิถุนายน ค.ศ. 2019 เจ้าหญิงอัสตริด เสด็จไปประทับ ณ โรงพยาบาลเอกเนส ณ กรุงออสโล จากอาการพระประชวรจากโรคชรา

พระเกียรติยศ 
พระอิสริยยศ
 เฮอร์รอยัลไฮนิส เจ้าหญิงอัสตริดแห่งนอร์เวย์ (12 กุมภาพันธ์ ค.ศ. 1932 - 12 มกราคม ค.ศ. 1961) 
 เฮอร์ไฮนิส เจ้าหญิงอัสตริดแห่งนอร์เวย์, นางแฟร์แนร์ (12 มกราคม ค.ศ. 1961 - ปัจจุบัน)

สถานที่ตามพระนาม
 ชายฝั่งเจ้าหญิงอัสตริด ในดินแดนการอ้างสิทธิ์ของนอร์เวย์ในทวีปแอนตาร์กติกา
# พินบอล, 1973
พินบอล, 1973  เป็นนิยายเรื่องที่สองของนักเขียนชาวญี่ปุ่น ฮารูกิ มูราคามิ (Haruki Murakami) ตีพิมพ์เป็นภาษาไทยครั้งแรกเมื่อเดือนพฤศจิกายน พ.ศ. 2545 โดยสำนักพิมพ์มติชน แปลโดย นพดล เวชสวัสดิ์ 
พินบอล, 1973 เป็นภาคนิยายลำดับที่สองใน "ไตรภาคแห่งมุสิค'' (สดับลมขับขาน/ พินบอล,1973/ แกะรอยแกะดาว)

 เนื่อเรื่องย่อ 
พินบอล, 1973 เป็นเรื่องของชายหนุ่มคนหนึ่งที่เปิดบริษัทรับแปลภาษาอังกฤษและภาษาฝรั่งเศสกับเพื่อน ชีวิตที่เรียบง่ายเป็นปกติสามัญผ่านพ้นไปด้วยการเดินทางของความคิดที่แตกต่าง เนื้อเรื่องพลิกผันไปมาระหว่างความทรงจำของชายหนุ่มกับปัจจุบันที่แวดล้อม ทั้งในอาชีพนักแปล การพบกับคู่แฝดสองสาว การคบหากับเพื่อนอย่างมุสิค นาโอโกะ และเจ รวมทั้งการตามหาตู้พินบอลรุ่น "ยานอวกาศ" ที่หายสาบสูญ
# ชัยภักดิ์ ศิริวัฒน์
ชัยภักดิ์ ศิริวัฒน์ หรือ บิ๊กแนต อดีตหัวหน้าพรรคราษฎร และอดีตรัฐมนตรีประจำสำนักนายกรัฐมนตรี รัฐมนตรีช่วยว่าการกระทรวงคมนาคม และกระทรวงมหาดไทย อดีตสมาชิกสภาผู้แทนราษฎรจังหวัดอุตรดิตถ์ 5 สมัย ปัจจุบันดำรงตำแหน่งรองประธานคณะกรรมการโอลิมปิกแห่งประเทศไทย และนายกสมาคมฮอกกี้แห่งประเทศไทย

 ประวัติ 
ชัยภักดิ์ ศิริวัฒน์ (โรมัน: Chaiyapak Siriwat) เกิดเมื่อวันที่ 24 มิถุนายน พ.ศ. 2499 ที่ตำบลท่าอิฐ อำเภอเมือง จังหวัดอุตรดิตถ์ เป็นบุตรคนที่ 1 ในจำนวน 4 คน ของพลเรือตรีชอบ กับนางสุพัตรา (วิจิตรานนท์) ศิริวัฒน์ และเป็นพี่ชายของนายวารุจ ศิริวัฒน์ จบการศึกษาระดับปริญญาตรี สาขาวิชาการตำรวจ จากมหาวิทยาลัยเซนต์เกรกอรี (AS. BS. Police Science – St. Gregory's University) ประเทศสหรัฐอเมริกา และ ปริญญาโท จากคณะรัฐศาสตร์ มหาวิทยาลัยรามคำแหง  ด้านชีวิตรอบครัวสมรสกับนางนฤมล ศิริวัฒน์ สมาชิกวุฒิสภา จังหวัดอุตรดิตถ์

 การทำงาน 
ชัยภักดิ์ ศิริวัฒน์ เริ่มทำงานเป็นเจ้าของธุรกิจหนังสือพิมพ์ซันเดย์นิวส์ และต่อมาจึงได้เข้ามาทำงานการเมือง เป็นสมาชิกสภาผู้แทนราษฎร จังหวัดอุตรดิตถ์ สังกัดพรรคราษฎร โดยดำรงตำแหน่งหัวหน้าพรรคประกาศกระทรวงมหาดไทย เรื่อง พรรคราษฎรเปลี่ยนแปลงกรรมการบริหารพรรคประกาศสำนักงานนายทะเบียนพรรคการเมือง เรื่อง พรรคราษฎรเปลี่ยนแปลงคณะกรรมการบริหารพรรค ต่อมาได้ลาออกจากพรรคราษฎร ประกาศสำนักงานนายทะเบียนพรรคการเมือง เรื่อง พรรคราษฎรเปลี่ยนแปลงคณะกรรมการบริหารพรรคและย้ายมาสังกัดพรรคประชากรไทย ในปี พ.ศ. 2538 เกิดกรณีกลุ่มงูเห่าขึ้นในพรรคประชากรไทย ซึ่งนายชัยภักดิ์ ได้ให้การสนับสนุนนายชวน หลีกภัย เป็นนายกรัฐมนตรี แต่ต่อมาภายหลังการโปรดเกล้าฯ แต่งตั้งนายกรัฐมนตรีแล้ว นายชัยภักดิ์ จึงได้ลาออกจากการเป็น ส.ส.

ในการทำงานการเมืองเคยได้รับตำแหน่งรัฐมนตรีประจำสำนักนายกรัฐมนตรี ในรัฐบาลของพลเอกสุจินดา คราประยูรพระบรมราชโองการ ประกาศ ตั้งรัฐมนตรี (จำนวน ๕๐ ราย) เป็นรัฐมนตรีช่วยว่าการกระทรวงคมนาคม ในรัฐบาลนายบรรหาร ศิลปอาชา และรัฐมนตรีช่วยว่าการกระทรวงมหาดไทย ในรัฐบาลพลเอกชวลิต ยงใจยุทธพระบรมราชโองการ ประกาศ แต่งตั้งรัฐมนตรี (จำนวน ๔๙ ราย)

 การกีฬา 
ชัยภักดิ์ ศิริวัฒน์ เป็นนายกสมาคมฮอกกี้แห่งประเทศไทย และยังได้รับการเลือกตั้งจากสมาชิกสหพันธ์ฮอกกี้เอเชีย ให้ดำรงตำแหน่งรองประธานสหพันธ์ เมื่อต้นปี พ.ศ. 2554 และยังได้รับรางวัลนายกสมาคมฮอกกี้ยอดเยี่ยม ในการประกาศรางวัล AHF อะวอร์ด ที่กัวลาลัมเปอร์ ประเทศมาเลเซียอีกด้วย

ในปี พ.ศ. 2560 ได้รับแต่งตั้งเป็นรองประธานคณะกรรมการโอลิมปิกแห่งประเทศไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๑, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๖, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี, เล่ม ๑๐๖ ตอนที่ ๑๑๘ ง ฉบับพิเศษ หน้า ๕, ๒๘ กรกฎาคม ๒๕๓๒
# จิงโจ้ (แก้ความกำกวม)
จิงโจ้ อาจหมายถึง
 จิงโจ้ - สัตว์เลี้ยงลูกด้วยนมวงศ์ Macropodidae มีถิ่นกำเนิดในทวีปออสเตรเลีย
 จิงโจ้น้ำ - แมลงมวนในวงศ์ Gerridae หรือ Gerrididae สามารถวิ่งไปมาบนน้ำ เรียกว่าจิงโจ้หรือจิงโจ้น้ำก็ได้
 จิงโจ้ - สัตว์ในจินตนาการของไทย
 ทหารจิงโจ้ - ทหารหญิงในวังสมัยรัชกาลที่ 4
# ดาวระเบิดรังสีเอกซ์
ดาวระเบิดรังสีเอกซ์  คือระบบดาวคู่รังสีเอกซ์ชนิดหนึ่งที่แสดงตัวเป็นคาบและมีกำลังส่องสว่างเพิ่มขึ้นอย่างรวดเร็ว โดยมีค่าสูงสุดที่เขตรังสีเอกซ์ของสเปกตรัมแม่เหล็กไฟฟ้า ระบบทางฟิสิกส์ดาราศาสตร์เหล่านี้เป็นส่วนประกอบของวัตถุอัดแน่นสะสมมวล เช่นพวกดาวนิวตรอน หรือบางครั้งก็เช่นหลุมดำ กับดาวคู่ของมันซึ่งเป็น "ผู้บริจาค" (donor) มวลของดาวที่เป็นผู้บริจาคจะใช้ในการจัดประเภทของระบบว่าเป็นระบบดาวคู่รังสีเอกซ์แบบมวลมาก (มากกว่า 10 เท่าของมวลดวงอาทิตย์) หรือแบบมวลน้อย (น้อยกว่า 1 เท่าของมวลดวงอาทิตย์) ใช้ตัวย่อว่า HMXB และ LMXB ตามลำดับ ผลสังเกตการณ์ดาวระเบิดรังสีเอกซ์จะแตกต่างไปจากแหล่งกำเนิดรังสีเอกซ์แบบเฉียบพลันอื่นๆ (เช่น พัลซาร์รังสีเอกซ์ และ  soft X-ray transient) พลังงานจากการระเบิดกำหนดจากค่าฟลักซ์สะสม 1039-40 เออร์ก เปรียบเทียบกับค่ากำลังส่องสว่างคงที่ซึ่งมีค่าอันดับ 1037 เออร์ก สำหรับการสะสมมวลไปในดาวนิวตรอน

สามารถใช้ตัวย่อ XRB สำหรับวัตถุชนิดนี้ (ดาวระเบิดรังสีเอกซ์) หรือการสังเกตการณ์แผ่รังสีของวัตถุทางดาราศาสตร์ที่เกี่ยวข้อง (X-ray burst)
# กรีฑาในเอเชียนเกมส์ 1954
กรีฑาเป็นกีฬาที่จัดแข่งขันในกีฬาเอเชียนเกมส์ 1954 ซึ่งจัดเป็นครั้งที่ 2 ณ กรุงมะนิลา ประเทศฟิลิปปินส์ ในระหว่างวันที่ 1-9 พฤษภาคม ค.ศ. 1954 (พ.ศ. 2497)

 สรุปเหรียญรางวัล 
 การแข่งขัน (ชาย) 
 100 เมตร Abdul Khaliq   10.6 Genaro Cabrera   10.7 M. Gabriel   10.8 200 เมตร Muhammad Sharif Butt   21.9 Muhammad Aslam   22.0 Stephen Xavier   22.2 400 เมตร Kanji Akagi   48.5 Joginder Singh Dhanaor   48.6 Chen Ying-Lang   48.6 800 เมตร Yoshitaka Muroya   1:54.5 Sohan Singh Dhanoa   1:54.6 Michio Ueki   1:55.8 1500 เมตร Choi Yun-Chil   3:56.2 Yoshitaka Muroya   3:58.0 Michio Ueki   3:59.0 5000 เมตร Osamu Inoue   15:00.2 Choi Yoon-Chil   15:03.8 Dalu Ram   15:14.1 10000 เมตร Choi Chung-Sik   33:06.0 Jiro Yamauchi   34:06.2 Pi Li-Ming   35:43.2 ข้ามเครื่องกีดขวาง 3000 เมตร Susumu Takahashi   9:14.9 Yasumasa Shirasagi   9:35.0 Dalu Ram   9:36.5 วิ่งกระโดดข้ามรั้ว 110 เมตร Sarwan Singh   14.7 Yukiyoshi Kawata   14.8 Takehiko Nakajima   14.8 วิ่งกระโดดข้ามรั้ว 400 เมตร Mirza Khan   54.1 Chang Ong Leng   54.8 Jaime Pimental   55.6 กระโดดสูง Ajit Singh   1.95 Yukio Ishikawa   1.95 Andres Franco   1.95 กระโดดค้ำถ่อ Bunkichi Sawada   4.06 Toyokichi Matsumoto   3.91 Lai Yu-Tao   3.60 กระโดดไกล Noriaki Sagawa   7.02 Yoshiro Sonoda   6.94 Lin Te-Sheng   6.86 กระโดดริบเปิ้ล Noriaki Sagawa   15.13 Yoshio Iimura   14.88 Choi Yong-Kee   14.71 Shot put Parduman Singh Brar   14.14 Yoshio Kojima   13.73 Ishar Singh   13.43 Discus throw Parduman Singh Brar   43.37 Chi Pei-Lin   41.66 Liu Ching   41.18 Hammer throw Yoshio Kojima   53.99 Muhammad Iqbal   51.80 Song Kyo-Sik   50.80 พุ่งแหลน Muhammad Nawaz   64.26 Jalal Khan   63.28 Haruo Nagayasu   56.26 การกรีฑาสิบประเภท Yang Chuan-Kwang   5454 Fumio Nishiuchi   5430 Ronnie O'Brien   5268 4 x 100 เมตรผลัด   41.2   41.5   42.2 4 x 400 เมตรผลัด   3:17.4   3:18.4   3:21.6

 การแข่งขัน (หญิง) 
 100 เมตร Atsuko Nambu   12.5 Mary Klass   12.5 Christine Brown   12.6 200 เมตร Midori Tanaka   26.0 Atsuko Nambu   26.1 Inocencia Solis   26.5 วิ่งกระโดดข้ามรั้ว 80 เมตร Machiko Iwamoto   11.7 Miyo Miyashita   12.0 Tang Pei Wah   12.1 กระโดดสูง Ahuva Kraus   1.55 Miyoko Takahashi   1.52 Meiko Muro   1.52 กระโดดไกล Yoshie Takahashi   5.68 Atsuko Nambu   5.64 Mikiko Tazaki   5.35 Shot put Tayoko Yoshino   12.31 Motoko Yoshida   12.27 Yuriko Mizoguchi   11.81 Discus throw Tayoko Yoshino   42.89 Taeko Nomura   39.97 Yuriko Mizoguchi   37.12 พุ่งแหลน Akiko Kurihara   44.07 Yasuko Inden   42.28 Vivencia Subido   37.56 4 x 100 เมตรผลัด   49.5   49.6   50.4

 ตารางสรุปเหรียญ 
 1    17  18  8  43 2    5  2  6  13 3    4  4  0  8 4    2  1  2  5 5    1  1  5  7 6    1  0  0  1 7    0  2  1  3 8    0  1  7  8 9    0  1  0  1 10    0  0  1  1

 แหล่งข้อมูลอื่น 
 Results - GBR Athletics
# วรุณ
วรุณ อาจหมายถึง

 พระพิรุณ เทพฮินดูองค์หนึ่ง เรียกตามภาษาเดิมว่า วรุณ
 20000 วรุณ ดาวเคราะห์แคระดวงหนึ่ง ตั้งชื่อตามเทพดังกล่าว
# เกาะหินโด่ง
เกาะหินโด่ง คือ ลักษณะทางธรณีสัณฐาน มีลักษณะเป็นเสาหินที่วางตัวในแนวตั้ง แยกตัวเป็นเสาเดี่ยว ๆ อยู่ใกล้กับชายฝั่ง เกิดมาจากกระบวนการทางธรณีสัณฐานวิทยาชายฝั่ง ซึ่งเกิดขึ้นเองตามธรรมชาติโดยคลื่น น้ำทะเล และลมเท่านั้น การกัดเซาะและการกระแทกของลมและน้ำทะเลก็จะทำให้หินที่บริเวณแหลมชายหาดเกิดความไม่แข็งแรง เกิดกัดเซาะจนกระทั่งทำให้หินเกิดรอยร้าว เมื่อเวลาผ่านไปเป็นเวลานาน จึงเกิดการพังทลายลง เกิดเป็นสาหินเดี่ยว ๆ หรืออาจเป็นเกาะเล็ก ๆ เลยก็ได้ นอกจากนั้นแล้วเกาะหินโด่งยังเกิดได้จากการที่สะพานโค้งธรรมชาติเกิดการพังทลายจากแรงโน้มถ่วง เกาะหินโด่งยังมีความสำคัญต่อการทำรังของนกทะเล และการปีนเขา

ลักษณะการเกิด
เกาะหินโด่งนั้นแรกเริ่มมีการกำเนิดมาจากชั้นของหินตะกอน หินตะกอนไฟหรือผาหินปูนก็ได้ ซึ่งหินเหล่านี้มีความแข็งไม่มาก พอที่จะเกิดการกรัดกร่อนได้ง่าย ถ้าหากเป็นหน้าผาของเคลย์ก็จะเกิดการกรัดกร่อนและพังทลายง่ายเป็นพิเศษ แต่ถ้าหากเป็นแกรนิตก็จะใช้เวลาในการเกิดนานกว่ามาก

รูปแบบของการเกิดส่วนมากนั้นจะเกิดจากการที่น้ำทะเลซัดสาดใส่ในแนวที่เป็นรอยแตกในส่วนของแหลมชายฝั่ง จากนั้นรอยแตกก็จะขยายตัวใหญ่ขึ้นจนเป็นถ้ำเล็กๆ เมื่อเวลาผ่านไป ถ้ำเกิดการขยายตัวจนเป็นสะพานโค้งธรรมชาติและถูกกัดกร่อนจากปัจจัยภายนอกและจากแรงโน้มถ่วง เกิดการพังทลายกลายเป็นเกาะหินโด่งในที่สุด นอกจากนั้นแล้วการที่น้ำทะเลหนุนสูงก็ยังทำให้เกิดการกัดกร่อนเป็นอย่างมากอีกด้วย เป็นปัจจัยหนึ่งที่ทำให้เกิดเกาะหินโด่งได้
# โรงเรียนสตรีศรีสุริโยทัย
โรงเรียนสตรีศรีสุริโยทัย เป็นโรงเรียนรัฐบาล สังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ  ตั้งอยู่ที่ เลขที่ 1 ซอยเจริญกรุง 57  ถนนเจริญกรุง แขวงยานนาวา เขตสาทร กรุงเทพฯ 10120  ก่อตั้งขึ้นเมื่อ 1 สิงหาคม พ.ศ. 2465 เป็นโรงเรียนในเขตกรุงเทพมหานคร

 ประวัติ 
โรงเรียนสตรีศรีสุริโยทัย เดิมชื่อโรงเรียนสตรีวัดสุทธิวราราม ตั้งอยู่ในบริเวณเดียวกับ โรงเรียนวัดสุทธิวรารามในปัจจุบัน เริ่มก่อตั้งเมื่อวันที่ 1 สิงหาคม 2465 เปิดสอนตั้งแต่ชั้นมัธยมศึกษาปีที่ 6 โดยมีคุณหญิงธนภารพิสิษฐ์ (แส มิลินทสูตร) เป็นครูใหญ่คนแรกจนถึงปี 2470 จึงได้ลาออกจากราชการ กระทรวงธรรมการได้แต่งตั้งรองอำมาตย์ตรีแจ้ จุณณะปิยะ (เจตน์ จุณณะปิยะ) รักษาการในตำแหน่งครูใหญ่แทน เนื่องจากจำนวนนักเรียนที่เพิ่มมากขึ้นทุกปี กระทรวงธรรมการได้ซื้อตึกของอนามัยหนึ่งหลังและสร้างอาคารให้ใหม่อีกหนึ่งหลังเป็นอาคารไม้สามชั้น ในตรอกยายกับตา (ซอยดอนกุศลในปัจจุบัน) ในที่ดินของกรมรัษาที่หลวง (กรมธนารักษ์ปัจจุบัน) โฉนดเลขที่ 672 เนื้อที่ทั้งแปลง 13 ไร่ 2 งาน 92 ตารางวา และย้ายไปเรียนในอาคารหลังกล่าวเมื่อวันที่ 17 พฤษภาคม 2474 แล้วเปลี่ยนชื่อเป็นโรงเรียนสตรีบ้านทวาย มีคุณหญิงประยงคุ์ ถ่องดิกิจฉการ เป็นครูใหญ่รับนักเรียนทั้งหญิงและชาย

ในปี 2482 กระทรวงธรรมการได้ประกาศแยกโรงเรียนสตรีบ้านทวายออกเป็น 2 โรงเรียน คือ

โรงเรียนสตรีบ้านทวาย สังกัดกองโรงเรียนรัฐบาล กรมสามัญศึกษาในเนื้อที่ 4ไร่ 3 งาน 48 ตารางวา มีนางสาวกรองแก้ว วณิกนันทน์ (คุณหญิงกรองแก้ว ปทุมานนท์) เป็นครูใหญ่เปิดสอนแผนกสามัญศึกษาต่อมาพระยาประมวลวิชาพูล อธิบดีกรมสามัญศึกษาได้เปลี่ยนชื่อโรงเรียนสตรีบ้านถวาย เป็นโรงเรียนสตรีศรีสุริโยทัย เพื่อให้ถูกต้องตามรัฐนิยม เมื่อวันที่ 15 พฤศจิกายน 2482 (พระยาอุปกิตศิลปสาร เป็นผู้บัญญัติชื่อ) จึงถือว่าวันที่ 15 พฤศจิกายนของทุกปี เป็นวันสถาปนาโรงเรียน

โรงเรียนการช่างสตรีพระนครใต้ สังกัดกรมอาชีวศึกษา  มีคุณหญิงประยงคุ์ ถ่องดิกิจฉการ เป็นครูใหญ่เปิดสอนแผนกอาชีวศึกษาในระหว่างสงครามโลกครั้งที่ 2 เมื่อกองทัพญี่ปุ่นเข้าสู่ประเทศไทยได้ขออนุญาตนำทหารเข้าพักในโรงเรียนสตรีศรีสุริโยทัย กระทรวงศึกษาธิการจึงสั่งให้โรงเรียนไปเปิดสอนที่โรงเรียนประชาบาล บริษัทเกลือไทยจำกัด อำเภออัมพวา จังหวัดสมุทรสงคราม ในวันที่ 8 กันยายน 2487 รับนักเรียนทั้งประจำและไปกลับ เมื่อสงครามสงบลงจึงให้กลับมาสอนที่เดิม แต่เนื่องจากมีกองทหารฮอลันดาเข้ามาพักแทนทหารญี่ปุ่น โรงเรียนต้องขอยืมโรงเรียนเทศบาล วัดยานนาวา เป็นสถานที่เรียนชั่วคราวในระหว่างที่โรงเรียนติดต่อสถานทูตฮอลันดาเพื่อขอให้ เคลื่อนย้ายกองทัพออกจากบริเวณโรงเรียนในปี 2491 กระทรวงศึกษาธิการอนุมัติให้ผู้บริหารเป็นตำแหน่ง “อาจารย์ใหญ่” โดยมีคุณหญิงกรองทอง สุรัสวดี เป็นอาจารย์ใหญ่ และในปี 2515 ได้รับการยกฐานะย้อนอดีต 87 ปี ศรีสุริโยทัย
# ดาวิด ลูอีซ
ดาวิด ลูอีซ โมเรย์รา โมรีญู  เป็นนักฟุตบอลอาชีพชาวบราซิล ปัจจุบันเล่นให้แก่ฟลาเม็งกูในประเทศบราซิลและทีมชาติบราซิลในตำแหน่งเซ็นเตอร์แบ็ก แต่เคยเล่นในตำแหน่งกองกลางตัวรับเช่นกัน ลูอีซเป็นกองหลังที่มีส่วนสูง 185 เซนติเมตร มีทักษะในการเล่นกับลูกบอลได้ดีเช่นเดียวกับการเล่นเกมรับ

ฟุตบอลอาชีพ
ลูอีซถูกยืมตัวไปเล่นให้กับไบฟีกาในเดือนมกราคม ค.ศ. 2007 หลังจากได้เล่นในระดับเยาวชนในสโมสรของบราซิล ก่อนที่จะย้ายไปร่วมสโมสรแบบถาวรในกลางปีนั้น ลูอีซลงเล่นให้ไบฟีกาทั้งหมด 82 นัด โดยพลาดแค่นัดเดียวเมื่อฤดูกาลที่แล้วที่ไบฟีกาคว้าแชมป์ลีกครั้งแรกในรอบ 5 ปี นอกจากนี้ เว็บไซต์ทางการของยูฟ่ายังโหวตให้เป็นผู้เล่นยอดเยี่ยมของลีกโปรตุเกสในปีนั้นด้วย
ลูอีซที่ลงเล่นครั้งแรกให้ทีมชาติบราซิลในเกมทีพบกับอเมริกาเมื่อปีที่แล้วไม่สามารถลงเล่นให้เชลซีในแชมเปียนส์ลีกฤดูกาลนี้ หลังจากลงเล่นให้ไบฟีกาทั้ง 6 นัดในรอบแบ่งกลุ่มที่จบด้วยอันดับ 3 ตามหลังชัลเคอและลียง
ลูอีซลงเล่นให้ทีมชาติบราซิลในฟุตบอลโลกรุ่นอายุไม่เกิน 20 ปี และสามารถลงเล่นได้ทั้งตำแหน่งแบ็คซ้ายและแบ็คขวา หลังจากเซ็นสัญญากับเชลซี ลูอีซตั้งใจจะยึดตำแหน่งตัวจริงในทีมให้ได้ และสวมเสื้อหมายเลข 4 ต่อจากโกลด มาเกเลเล

ใน ค.ศ. 2014 ในระหว่างการแข่งขันฟุตบอลโลก 2014 รอบแรก ดาวิด ลูอีซ ได้ย้ายไปสังกัดปารีแซ็ง-แฌร์แม็ง ในลีกเอิง ฝรั่งเศส ด้วยค่าตัวถึง 50 ล้านปอนด์ (ประมาณ 2.5 พันล้านบาท) นับเป็นสถิติของกองหลังที่แพงที่สุดในโลก

แต่ในต้นฤดูกาล 2016–17 ลูอีซได้ย้ายกลับมาเชลซีอีกครั้ง เมื่อเชลซีได้เปลี่ยนตัวผู้จัดการสโมสรและหัวหน้าผู้ฝึกสอนเป็นอันโตนีโอ กอนเต ด้วยค่าตัว 30 ล้านปอนด์ (ประมาณ 1.5 พันล้านบาท) ด้วยสัญญา 3 ปี เพียงแค่ 10 นาทีก่อนการปิดการซื้อขายตัวผู้เล่นรอบแรกในฤดูกาลนี้
# ประวัติศาสนาอิสลาม
thumb|มัสยิดแห่งอุคบา ในประเทศตูนิเซีย สร้างในปี 670 โดยนายพลชาวอาหรับ แสดงถึงการแพร่ของศาสนาอิสลามในบริเวณแอฟริกาเหนือ

ประวัติศาสนาอิสลาม เริ่มขึ้นปี ค.ศ. 632 (พ.ศ. 1175) จากชุมชนมุสลิมที่นบีมุฮัมมัดตั้งขึ้นในคาบสมุทรอาหรับ ในศตวรรษต่อมามีการเผยแพร่ศาสนาอิสลามไปอย่างกว้างขวางโดยเฉพาะในจักรวรรดิกาหลิบรอชิดีนและช่วงราชวงศ์อุมัยยะห์ที่ศาสนาอิสลามแพร่ไปถึงทวีปยุโรปตอนใต้ 
หลายร้อยปีต่อมามีราชวงศ์มุสลิมปกครองหลายประเทศทั่วโลกด้วยกัน ได้แก่ ราชวงศ์อับบาซียะห์ ราชวงศ์ฟาติมียะห์ ราชวงศ์เซลจุค ราชวงศ์ซาฟาวิยะห์ และมีจักรวรรดิมุสลิมที่แผ่อาณาเขตออกไปกว้างใหญ่ไพศาล เช่น จักรวรรดิโมกุลในประเทศอินเดีย และจักรวรรดิออตโตมันในประเทศตุรกีและคาบสมุทรบอลข่าน

ปัจจุบันศาสนาอิสลามแพร่ไปทั่วโลกจากเมืองมักกะฮ์ ไปถึง ประเทศจีน และ ประเทศอินโดนีเซีย (ซึ่งมีประชากรมุสลิมมากที่สุดในโลก) ในเดือนตุลาคม พ.ศ. 2552 มีประชากรมุสลิมด้วยกัน 1.571 พันล้านคนทั่วโลกhttp://pewforum.org/uploadedfiles/Topics/Demographics/Muslimpopulation.pdf  pp.4 ทำให้เป็นศาสนาที่มีผู้นับถือมากที่สุดเป็นอันดับสองของโลก รองจากศาสนาคริสต์
# เฮาต์ฮาเลิน-แฮ็ลค์เตอเริน
เฮาต์ฮาเลิน-แฮ็ลค์เตอเริน  เป็นเทศบาลที่ตั้งอยู่ทางตอนกลางของจังหวัดลิมเบิร์กในประเทศเบลเยียม มีประชากรประมาณ 30,000 คน และถูกล้อมรอบด้วยแฮ็คเติล-แอ็กเซิล, เปร์, เมวเวิน-เครยโตรเดอ, โอปคลับเบก, เคงก์, โซนโฮเฟิน, เฮิสเดิน-โซลเดอร์ และเบอริงเงิน 

 การแบ่งเขตการปกครอง 
เฮาต์ฮาเลิน-แฮ็ลค์เตอเรินประกอบด้วย 2 เขตย่อย ได้แก่ เฮาต์ฮาเลินและแฮ็ลค์เตอเริน โดยเฮาต์ฮาเลินซึ่งมีขนาดใหญ่กว่าเป็นศูนย์กลางของเมือง

 เขตย่อย  ประชากร(1 ม.ค. ค.ศ. 2010) เฮาต์ฮาเลิน - แซ็นตรึม (ศูนย์กลาง) - เมอเลินแบร์ค - เฮาต์ฮาเลิน-โอสต์  10,000 5,4697,968 แฮ็ลค์เตอเริน  6,689

 แหล่งข้อมูลอื่น 

 เว็บไซต์อย่างเป็นทางการของเฮาต์ฮาเลิน-แฮ็ลค์เตอเริน
# ค่าคาดหมาย
สำหรับทฤษฎีความน่าจะเป็นแล้ว ค่าคาดหมาย  ของ ตัวแปรสุ่ม คือ ค่าเฉลี่ยถ่วงน้ำหนัก (weighted average) ของทุก ๆ ค่าที่เป็นไปได้ของตัวแปรสุ่ม โดยในการคำนวณการถ่วงน้ำหนักจะใช้ค่าฟังก์ชันความหนาแน่นของความน่าจะเป็น (probability density function) สำหรับตัวแปรสุ่มต่อเนื่อง หรือใช้ค่าฟังก์ชันมวลของความน่าจะเป็น (probability mass function) สำหรับตัวแปรวิยุต  หากกำหนดให้  เป็นตัวแปรสุ่ม จะแทนค่าคาดหมายของ  ด้วย  หรือ  หรือบางครั้งแทนด้วย  

ค่าความคาดหมายนี้เมื่อพิจารณาจากกฎว่าด้วยจำนวนมาก ก็คือค่าลิมิตแบบ almost surely ของค่าเฉลี่ยที่ได้จากการสุ่มตัวอย่าง โดยที่จำนวนการสุ่มโตเข้าสู่ค่าอนันต์
หรือกล่าวอย่างไม่เป็นทางการว่า ค่าความคาดหมายคือค่าเฉลี่ยจากการสุ่มวัดที่ทำหลาย ๆ ครั้งมาก ๆ

 นิยาม 
 ตัวแปรสุ่มวิยุต (discrete random variable), กรณีค่าจำกัด 
สมมติ ตัวแปรสุ่ม  มีโอกาสมีค่าเป็น  ด้วยความน่าจะเป็น , มีโอกาสมีค่าเป็น  ด้วยความน่าจะเป็น , ... , มีโอกาสมีค่าเป็น  ด้วยความน่าจะเป็น   ดังตาราง
+ตัวแปรสุ่มความน่าจะเป็น......
ค่าคาดหมายของตัวแปรสุ่ม  จะถูกนิยามได้เป็น

 

An illustration of the convergence of die roll sequence averages to the expected value of 3.5 as the number of rolls (trials) grows.|thumb|right|400 px
ตัวอย่างที่ 1. ให้  เป็นตัวแปรสุ่มแทนหน้าที่ออกจากการทอยลูกเต๋า ค่าที่เป็นไปได้ของ  คือ 1, 2, 3, 4, 5, และ 6, โดยแต่ละค่ามีโอกาสออกได้เท่า ๆ กัน (แต่ละค่ามีความน่าจะเป็น) ค่าคาดหมายของ  คือ
 

ดังนั้นถ้าเราทอยลูกเต๋า  ครั้งและคำนวณค่าเฉลี่ย ของหน้าที่ออกแล้ว ค่าเฉลี่ยนี้จะลู่เข้าสู่ค่าคาดหมายเมื่อ  ใหญ่ขึ้น

 ตัวแปรสุ่มวิยุต (discrete random variable), กรณีค่าไม่จำกัด 
สมมติ ตัวแปรสุ่ม  มีโอกาสมีค่าเป็น , , ... ด้วยความน่าจะเป็น , , ... ตามลำดับ
ค่าคาดหมายของ  จะนิยามได้ว่า
 

ถ้าค่าของอนุกรมนี้ไม่เป็นการลู่เข้าสัมบูรณ์ จะเรียกว่า ค่าคาดหมายของ  ไม่ปรากฏ
ตัวอย่างเช่น สมมติ ตัวแปรสุ่ม  มีโอกาสมีค่าเป็น 1, −2, 3, −4, ..., ด้วยความน่าจะเป็น , , , , ..., โดย  (ค่าของ c นี้มีแค่เพื่อทำให้ผลรวมของความน่าจะเป็นทั้งหมดรวมเป็น 1)
ค่าของอนุกรมจะเป็น
 
ซึ่งลู่เข้าและลู่เข้าสู่ค่า 
แต่อนุกรมนี้ไม่ได้เป็นการลู่เข้าสัมบูรณ์ ดังนี้ค่าคาดหมายของ  ในกรณีนี้จึงไม่มี

 ตัวแปรต่อเนื่อง 
เมื่อตัวแปรสุ่ม  มีฟังก์ชันความหนาแน่นของความน่าจะเป็น  ค่าคาดหมายของ  สามารถคำนวณได้จาก
 

 คุณสมบัติค่าคาดหมาย 
 

 

 

 

เมื่อ  คือค่าคงที่,  และ  เป็นตัวแปรสุ่มจากการแจกแจงใด ๆ
# เจ้าชายฮิโรยาซุ ฟูชิมิโนะมิยะ
จอมพลเรือ เจ้าชายฮิโรยาซุ  ฟูชิมิโนะมิยะ (, 16 ตุลาคม ค.ศ. 1875 — 16 สิงหาคม ค.ศ. 1946) เป็นหัวหน้าคณะกองทัพเรือจักรวรรดิญี่ปุ่น ระหว่าง ค.ศ. 1932-1941

 เครื่องราชอิสริยาภรณ์